CELEX: 32014D0009
Language: ro
Date: 2013-12-18 00:00:00
Title: 2014/9/UE: Decizia Comisiei din 18 decembrie 2013 de modificare a Deciziilor 2010/2/UE și 2011/278/UE în ceea ce privește sectoarele și subsectoarele considerate a fi expuse unui risc important de relocare a emisiilor de dioxid de carbon [notificată cu numărul C(2013) 9186]  Text cu relevanță pentru SEE

14.1.2014   
            
            
               RO
            
            
               Jurnalul Oficial al Uniunii Europene
            
            
               L 9/9
            
         
      DECIZIA COMISIEI
   
   din 18 decembrie 2013
   de modificare a Deciziilor 2010/2/UE și 2011/278/UE în ceea ce privește sectoarele și subsectoarele considerate a fi expuse unui risc important de relocare a emisiilor de dioxid de carbon
   [notificată cu numărul C(2013) 9186]
   (Text cu relevanță pentru SEE)
   (2014/9/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 10a alineatele (1) și (13),
   întrucât:
   
               (1)
            
            
               Decizia 2010/2/UE a Comisiei (2) stabilește, în temeiul Directivei 2003/87/CE, o listă a sectoarelor și subsectoarelor considerate a fi expuse unui risc important de relocare a emisiilor de dioxid de carbon.
            
         
               (2)
            
            
               Decizia 2011/278/UE a Comisiei (3) stabilește, pentru întreaga Uniune, normele tranzitorii privind alocarea armonizată și cu titlu gratuit a certificatelor de emisii în temeiul articolului 10a din Directiva 2003/87/CE.
            
         
               (3)
            
            
               În fiecare an, un sector sau subsector poate fi adăugat pe lista sectoarelor și subsectoarelor considerate a fi expuse unui risc important de relocare a emisiilor de dioxid de carbon, în cazul în care s-a demonstrat, într-un raport analitic, că sectorul sau subsectorul îndeplinește criteriile stabilite la articolul 10a alineatele (14)-(17) din Directiva 2003/87/CE, în urma unei modificări care are un impact considerabil asupra activităților sectorului sau subsectorului.
            
         
               (4)
            
            
               Unele sectoare care nu au fost considerate în Decizia 2010/2/UE ca fiind expuse unui risc important de relocare a emisiilor de dioxid de carbon la nivelul NACE-4 au fost dezagregate, evaluându-se o serie de subsectoare corespunzătoare în cazul cărora anumite caracteristici distinctive specifice au condus la un impact diferit în mod semnificativ de restul sectorului.
            
         
               (5)
            
            
               Pentru subsectoarele „Cartofi deshidratați sub formă de făină, pudră, fulgi, granule și pelete”, „Cartofi congelați, preparați sau conservați (inclusiv cartofi gătiți sau gătiți parțial în ulei și apoi congelați; exclusiv cei în oțet sau acid acetic)”, precum și „Zer și zer praf modificat; granule sau alte forme solide; concentrat sau nu sau cu adaos de zahăr sau îndulcitori”, evaluarea respectivă a arătat că acestea pot fi diferențiate în mod clar de alte subsectoare pe baza unor caracteristici specifice și că acestea îndeplinesc criteriile cantitative prevăzute la articolul 10a alineatul (15) din Directiva 2003/87/CE. Prin urmare, aceste subsectoare ar trebui adăugate pe lista sectoarelor și subsectoarelor considerate a fi expuse unui risc important de relocare a emisiilor de dioxid de carbon.
            
         
               (6)
            
            
               Pentru subsectorul „Părți forjate din oțel pentru arbori de transmisie, arbori cotiți, arbori cu came și manivele”, această evaluare a arătat, de asemenea, că subsectorul poate fi diferențiat în mod clar de alte subsectoare pe baza caracteristicilor specifice și că îndeplinește criteriile cantitative prevăzute la articolul 10a alineatul (16) litera (b) din Directiva 2003/87/CE. Prin urmare, acest subsector ar trebui adăugat pe lista sectoarelor și subsectoarelor considerate a fi expuse unui risc important de relocare a emisiilor de dioxid de carbon.
            
         
               (7)
            
            
               Sectoarele „Fabricarea ipsosului” și „Fabricarea produselor din ipsos pentru construcții” (coduri NACE 2653 și, respectiv, 2662) au fost reevaluate în 2012. Evaluarea calitativă a evidențiat caracteristici problematice ale pieței, precum schimburi comerciale în creștere, în special o tendință crescătoare a importurilor din țări unde prețurile de producție sunt mici, o presiune concurențială internațională ridicată și doar marje de profit modeste în anii evaluați, ceea ce limitează capacitatea instalațiilor de a investi pentru a reduce emisiile. Pe baza impactului combinat al acestor factori, aceste sectoare ar trebui să fie considerate a fi expuse unui risc important de relocare a emisiilor de dioxid de carbon și ar trebui adăugate pe lista sectoarelor și subsectoarelor considerate a fi expuse unui risc important de relocare a emisiilor de dioxid de carbon.
            
         
               (8)
            
            
               Prin urmare, Deciziile 2010/2/UE și 2011/278/UE ar trebui modificate în consecință.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului privind schimbările climatice,
            
         ADOPTĂ PREZENTA DECIZIE:
   Articolul 1
   Modificări la Decizia 2010/2/UE
   Anexa la Decizia 2010/2/UE se modifică în conformitate cu anexa I la prezenta decizie.
   Articolul 2
   Modificări la Decizia 2011/278/UE
   Anexa I la Decizia 2011/278/UE se modifică în conformitate cu anexa II la prezenta decizie.
   Articolul 3
   Destinatari
   Prezenta decizie se adresează statelor membre.
   
      Adoptată la Bruxelles, 18 decembrie 2013.
      
         
            Pentru Comisie
         
         Connie HEDEGAARD
         
         
            Membru al Comisiei
         
      
   
   
      (1)  JO L 275, 25.10.2003, p. 32.
   
      (2)  JO L 1, 5.1.2010, p. 10.
   
      (3)  JO L 130, 17.5.2011, p. 1.
   
      ANEXA I
      Anexa la Decizia 2010/2/UE se modifică după cum urmează:
      
                  1.
               
               
                  Secțiunea 2 se modifică după cum urmează:
                  
                              (a)
                           
                           
                              după rubrica 15331427 se introduc următoarele rubrici:
                              
                                          Codul Prodcom
                                       
                                       
                                          Descriere
                                       
                                    
                                          „15311230
                                       
                                       
                                          Cartofi deshidratați sub formă de făină, pudră, fulgi, granule și pelete
                                       
                                    
                                          15311250
                                       
                                       
                                          Cartofi congelați, preparați sau conservați (inclusiv cartofi gătiți sau gătiți parțial în ulei și apoi congelați; exclusiv cei în oțet sau acid acetic)”
                                       
                                    
                        
                              (b)
                           
                           
                              după rubrica 155154 se introduce următoarea rubrică:
                              
                                          Codul Prodcom
                                       
                                       
                                          Descriere
                                       
                                    
                                          „15515533
                                       
                                       
                                          Zer și zer praf modificat; granule sau alte forme solide; concentrat sau nu sau cu adaos de zahăr sau îndulcitori”
                                       
                                    
                        
                              (c)
                           
                           
                              după rubrica 26821620 se adaugă următoarea rubrică:
                              
                                          Codul Prodcom
                                       
                                       
                                          Descriere
                                       
                                    
                                          „28401133
                                       
                                       
                                          Părți forjate din oțel pentru arbori de transmisie, arbori cotiți, arbori cu came și manivele”
                                       
                                    
                        
            
                  2.
               
               
                  În secțiunea 3, după rubrica 2640 se introduc următoarele rubrici:
                  
                              Codul Prodcom
                           
                           
                              Descriere
                           
                        
                              „2653
                           
                           
                              Fabricarea ipsosului
                           
                        
                              2662
                           
                           
                              Fabricarea produselor din ipsos pentru construcții”
                           
                        
            
   
      ANEXA II
      În anexa I la Decizia 2011/278/UE, rubrica ce corespunde produselor de referință „Ipsos”, „Ghips secundar uscat” și „Plăci de ipsos” se înlocuiește cu următorul text:
      
                  Produs de referință
               
               
                  Definirea produselor incluse
               
               
                  Definirea proceselor și a emisiilor incluse (limitele sistemului)
               
               
                  Expunerea la relocarea emisiilor de dioxid de carbon, stabilită de Decizia 2010/2/UE pentru anii 2013 și 2014
               
               
                  Valoare de referință
                  (cote/tonă)
               
            
                  „Ipsos
               
               
                  Tipuri de ipsos din ghips calcinat sau din sulfat de calciu (inclusiv pentru utilizare în construcții, pentru apretarea țesăturilor sau tratarea hârtiei, pentru uz stomatologic sau pentru reabilitarea terenurilor), exprimate în tone de stuc. Ipsosul Alpha nu este inclus în acest produs de referință
               
               
                  Sunt incluse toate procesele legate direct sau indirect de etapele de producție: măcinare, uscare și calcinare
               
               
                  da
               
               
                  0,048”
               
            
                  „Ghips secundar uscat
               
               
                  Ghips secundar uscat (ghips sintetic reprezentând un produs secundar reciclat al industriei energetice sau obținut prin reciclarea deșeurilor din construcții sau demolări), exprimat în tone de produs
               
               
                  Sunt incluse toate procesele legate direct sau indirect de uscarea ghipsului secundar
               
               
                  da
               
               
                  0,017”
               
            
                  „Plăci de ipsos
               
               
                  Produsul de referință include plăcile, foile, panourile, placajele, articolele similare din ipsos/compoziții pe bază de ipsos, (ne)acoperite/întărite numai cu hârtie/carton, exceptând articolele aglomerate sau ornate cu ipsos (exprimate în tone de stuc). Acest produs de referință nu include plăcile din fibre de ghips cu densitate mare
               
               
                  Sunt incluse toate procesele legate direct sau indirect de etapele de producție: măcinare, uscare, calcinare și uscarea plăcilor. Pentru determinarea emisiilor indirecte, se ia în considerare numai consumul de energie electrică al pompelor de căldură utilizate în etapa de uscare
               
               
                  da
               
               
                  0,131”